O’tgan mavzuni so’rash - «Adabiyot» 5-sinflar uchun 20 yil Mavzu: adabiyot so‘z san’ati

|
«Adabiyot» 5-sinflar uchun 20 yil Mavzu: adabiyot so‘z san’ati
|
bet | 193/218 | Sana | 19.05.2024 | Hajmi | 1,83 Mb. | | #243397 |
Bog'liq 5-sinf-adabiyot-yillik-dars-ishlanmasiO’tgan mavzuni so’rash.
a) individual - tarqatma materiallar, kartochka.
b) Frontal (guruh bilan ishlash)
Xayolning tumanli pardasi aro
Yillar ko‘z oldimda charx urayotir.
Qishloq ko‘chasidan zanjiday qaro
Olov bolaligim yugurayotir.
Dunyo qayg‘usiga bo‘lmagan oshno,
Qah-qah urayotir, Barq urayotir.
Bilmas, boshi uzra bulutli samo
Chaqmoq chaqayotir,
Guldurayotir.
Bilmas, yaralangan bu majruh dunyo
Qasos so‘rayotir, Bong urayotir...
Qadamlar,
Qadamlar,
Og‘ir qadamlar...
Etiklar zarbidan titraydi tuproq.
Qayerga ketmoqda shuncha odamlar?
Nahotki, yo‘llari shunchalar yiroq!
- Ana, ko‘ryapsanmi?
Mening dadamlar!
Dada!!!
Ovozim hech chiqmaydi biroq –
Yuguraman - ortga ketar qadamlar,
Yig‘layman - ko‘zimga kelmaydi namlar,
Murg‘ak vujudimda faqat zo‘r titroq!
Bo‘g‘zimda alamlar,
Achchiq alamlar,
Yo‘lning o‘rtasida turibman,
Shu choq -
Poyezd qichqiradi,
To‘xtang, odamlar!
Qayga ketmoqdasiz?
Qani dadamlar?!
Tepamda yonadi zangori chiroq...
Cho‘chib uyg‘onaman,
Onam qoshimda.
Mehribon qo‘llari
Otash boshimda:
- Nega yig‘layapsan,
Yolg‘izim, qo‘zim?
Tun uzoq, uxlay qol,
Ko‘zlaringni yum.
Yangi mavzu:
NIDO
(bag‘ishlov)
Hayqiraman,
Tog‘lar bag‘ridan
Gumburlagan sado keladi,
Ona Yerning otash qa’ridan
«O‘g‘lim!» degan nido keladi.
«O‘g‘lim!»
Vujudimni chulg‘ar alanga,
Bo‘g‘zimga tiqilar hayajon. –
Mana men, o‘g‘lingiz,
Dardli olamga
Sizdan tanho yodgor,
So‘ylang, otajon!
So‘ylang, bir daqiqa quloq solayin,
Ovozingiz tinglab to‘yolmaganman.
Bir marta yo‘qotib topolmaganman,
Xayolimda tiklab olayin.
Otajon!
Men axir qutlug‘ bu so‘zni
Yigirma yil olmadim tilga,
Yigirma yil saqladim dilda.
Armonli o‘g‘lingiz tinglaydi sizni,
So‘ylang, eshitaman.
Vujudim tilka,
Yuragimni yoqar o‘tli iztirob,
Ammo ko‘zlarimda bir tomchi yosh yo‘q.
Bag‘rim o‘yib,
Bu kun menga bermoqda azob
Sizning ko‘ksingizni teshgan qora o‘q.
Silqib oqayotir
Ko‘kragimdan qon.
Qalbim o‘rtamoqda so‘ngsiz armonim...
Yurak qonim bilan bitgan dostonim
Sizga bag‘ishladim,
Otajon!
Xayolning tumanli pardasi aro
Yillar ko‘z oldimda charx urayotir.
Qishloq ko‘chasidan zanjiday qaro
Olov bolaligim yugurayotir.
Dunyo qayg‘usiga bo‘lmagan oshno,
Qah-qah urayotir, Barq urayotir.
Bilmas, boshi uzra bulutli samo
Chaqmoq chaqayotir,
Guldurayotir.
Bilmas, yaralangan bu majruh dunyo
Qasos so‘rayotir, Bong urayotir...
Qadamlar,
Qadamlar,
Og‘ir qadamlar...
Etiklar zarbidan titraydi tuproq.
Qayerga ketmoqda shuncha odamlar?
Nahotki, yo‘llari shunchalar yiroq!
- Ana, ko‘ryapsanmi?
Mening dadamlar!
Dada!!!
Ovozim hech chiqmaydi biroq –
Yuguraman - ortga ketar qadamlar,
Yig‘layman - ko‘zimga kelmaydi namlar,
Murg‘ak vujudimda faqat zo‘r titroq!
Bo‘g‘zimda alamlar,
Achchiq alamlar,
Yo‘lning o‘rtasida turibman,
Shu choq -
Poyezd qichqiradi,
To‘xtang, odamlar!
Qayga ketmoqdasiz?
Qani dadamlar?!
Tepamda yonadi zangori chiroq...
Cho‘chib uyg‘onaman,
Onam qoshimda.
Mehribon qo‘llari
Otash boshimda:
- Nega yig‘layapsan,
Yolg‘izim, qo‘zim?
Tun uzoq, uxlay qol,
Ko‘zlaringni yum.
Yangi mavzuni mustahkamlash: Og’zaki savol-javob.
|
| |